b'\n_START_ARTICLE_\nBatatas\n_START_SECTION_\nBiologiniai ypatumai\n_START_PARAGRAPH_\nTai daugiametis augalas su ilgais, iki 5 m ilgio \xc5\xa1liau\xc5\xbeian\xc4\x8diais stiebais, kurie ties bambliais \xc4\xafsi\xc5\xa1aknyja. \xc5\xbdiedai auga po 1 arba po 3-4, lap\xc5\xb3 pa\xc5\xbeastyse, vainik\xc4\x97lis baltas ar rausvas, stambus. Mezgin\xc4\x97 dvilizd\xc4\x97, su dviem s\xc4\x97klaprad\xc5\xbeiais kiekviename lizde. Vaisius - keturs\xc4\x97kl\xc4\x97 d\xc4\x97\xc5\xbeut\xc4\x97. Augalas kry\xc5\xbemadulkis._NEWLINE_\xc5\xa0onin\xc4\x97s \xc5\xa1aknys linkusios sustor\xc4\x97ti ir sudaryti \xc5\xa1akniagumbius. Mink\xc5\xa1timas baltas, rausvas ar raudonas. \xc5\xa0akniagumbiai turi ne tik pieni\xc5\xa1k\xc5\xb3 sul\xc4\x8di\xc5\xb3, bet ir raugini\xc5\xb3 med\xc5\xbeiag\xc5\xb3, tod\xc4\x97l nepatariama juos pjaustyti gele\xc5\xbeiniu peiliu, kad nepajuost\xc5\xb3. \xc5\xa0akniagumbi\xc5\xb3 aku\xc4\x8di\xc5\xb3 nematyti, nes prid\xc4\x97tiniai pumpurai slypi giliau \xc5\xbeiev\xc4\x97je.\n_START_SECTION_\nAuginimas\n_START_PARAGRAPH_\nBatatus daugina auginiais ir s\xc4\x97klomis. Gausiai \xc5\xbeydi, jei dienos ilgis 10-11 val. Veisli\xc5\xb3 skai\xc4\x8dius labai didelis. Derlingumas 7-10 ton\xc5\xb3 \xc5\xa1akniagumbi\xc5\xb3 i\xc5\xa1 hektaro (nors gerai auginant gali siekti 55-60 ton\xc5\xb3/ha). Gumbai auga ne ma\xc5\xbeiau kaip 5 m\xc4\x97nesius po augini\xc5\xb3 pasodinimo._NEWLINE_Buvo sukult\xc5\xabrintas Piet\xc5\xb3 Amerikoje, o v\xc4\x97liau paplito ir kitose Amerikos \xc5\xbeemyno vietose, Polinezijoje. Po Amerikos atradimo paplito visame pasaulyje. Europoje auginamas Ispanijoje.'